**บันทึกรายงานการประชุมสภาองค์การบริหารส่วนตำบลบุโพธิ์**

**สมัยสามัญ สมัยที่ 4 /๒๕๖๖**

**วันศุกร์ ที่ ๑๕ ธันวาคม พ.ศ. ๒๕๖๖**

**ณ ห้องประชุมสภาองค์การบริหารส่วนตำบลบุโพธิ์**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายหมั่น สำรวมรัมย์ | ประธานสภาฯ | *หมั่น สำรวมรัมย์* |  |
| ๒. | นายอุทิศ พันธ์รัมย์ | รองประธานสภาฯ | *อุทิศ พันธ์รัมย์* |  |
| ๓. | นายเกื้อ รอบคอบ | ส.อบต.หมู่ที่ ๒ | *เกื้อ รอบคอบ* |  |
| ๔. | นายวันเฉลิม สุขเลา | ส.อบต.หมู่ที่ ๓ | *วันเฉลิม สุขเลา* |  |
| ๕. | นายธีรกานต์ เหล่าสิงห์ | ส.อบต.หมู่ที่ ๔ | *ธีรกานต์ เหล่าสิงห์* |  |
| ๖. | นายลำปาง ประมวญพืช | ส.อบต.หมู่ที่ ๖ | *ลำปาง ประมวญพืช* |  |
| ๗. | นายอาคม ดีต่อ | ส.อบต.หมู่ที่ ๗ | *อาคม ดีต่อ* |  |
| ๘. | น.ส.มนัสนันท์ มุ่งดี | ส.อบต.หมู่ที่ ๘ | *มนัสนันท์ มุ่งดี* |  |
| ๙. | นายวิชญ์พล ไตรศร | เลขานุการสภาฯ | *วิชญ์พล ไตรศร* |  |

**ผู้มาประชุม จำนวน ๙ คน**

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ – สกุล | ตำแหน่ง | ลายมือชื่อ | หมายเหตุ |
| ๑. | นายสุรสิทธิ์ แสงโทโพธิ์ | นายก อบต. | *สุรสิทธิ์ แสงโทโพธิ์* |  |
| ๒. | นายสุทธิศักดิ์ สะรวมรัมย์ | รองนายก อบต. | *สุทธิศักดิ์ สะรวมรัมย์* |  |
| ๓. | นายประยุทธ สะอาดรัมย์ | รองนายก อบต. | *ประยุทธ สะอาดรัมย์* |  |
| ๔. | นายอเนก แป่มจำนัก | เลขานุการนายกฯ | *อเนก แป่มจำนัก* |  |
| ๕. | นางรุ่งทิพย์ ลาลำโกน | ผู้ใหญ่บ้าน หมู่ที่ ๓ | *รุ่งทิพย์ ลาลำโกน* |  |
| ๖. | นางภารดี ทองสม | ผู้ใหญ่บ้าน หมู่ที่ ๒ | *ภารดี ทองสม* |  |
| ๗. | นางลำปาง มุ่งดี | ผู้ใหญ่บ้าน หมู่ที่ ๗ | *ลำปาง มุ่งดี* |  |
| ๘. | นายสมัย พรมจันทา | ผู้ใหญ่บ้าน หมู่ที่ ๖ | *สมัย พรมจันทา* |  |
| ๙. | นางละมัย โพธิ์สีดี | ผู้ใหญ่บ้าน หมู่ที่ ๘ | *ละมัย โพธิ์สีดี* |  |
| ๑๐. | น.ส.ธชษร บุญเพิ่ม | นักวิเคราะห์นโยบาย | *ธชษร บุญเพิ่ม* |  |
| ๑๑. | นายอัครพงษ์ ยอดอ่อน | หัวหน้าสำนักปลัด | *อัครพงษ์ ยอดอ่อน* |  |
| ๑๒. | นางภาวิณี ดีประจำ | ผอ.กองการศึกษาฯ | *ภาวิณี ดีประจำ* |  |
| ๑๓. | นายภานุพันธ์ บริสุทธิ์ | ผู้อำนวยการกองช่าง | *ภานุพันธ์ บริสุทธิ์* |  |
| ๑๔. | นายประจวบ กิมประโคน | รก.กองสวัสดิการฯ | *ประจวบ กิมประโคน* |  |
| ๑๕. | น.ส.ปริศนา บุราสิทธิ์ | ผช.นักวิเคราะห์ฯ | ปริศนา บุราสิทธิ์ |  |
| 1๖. | นางสงวน ด้วงเอก | นักจัดการงานทั่วไป | *สงวน ด้วงเอก* |  |

**ผู้เข้าร่วมประชุม 1๖ คน**

/เริ่มประชุม...

-2-

**เริ่มประชุม เวลา ๐๙.๐๐ น**

เลขานุการสภา - ตรวจสอบสมาชิกที่ลงลายมือชื่อและเข้าร่วมประชุมครบองค์ประชุมแล้วจึงเชิญประธานสภา จุดธูปเทียนบูชาพระรัตนตรัยและเปิดการประชุมตามระเบียบวาระต่อไป

ประธานสภาฯ - ขอเปิดการประชุมสภาฯ สมัยสามัญ สมัย ที่ ๔/๒๕6๖ ตามระเบียบวาระต่อไป

**ระเบียบวาระที่ ๑ เรื่องประธานแจ้งที่ประชุมทราบ**

**-ไม่มี-**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**๒.๑ การรับรองรายงานการประชุมสภา สมัยสามัญ สมัยที่ ๓/๒๕๖๖ครั้งที่ ๒ เมื่อวันที่ ๒๓ สิงหาคม ๒๕๖๖**

ประธานสภาฯ- การรับรองรายงานการประชุมสภา สมัยสามัญ สมัยที่ ๓/๒๕๖๖ ครั้งที่ ๒ เมื่อวันที่ ๒๓ สิงหาคม ๒๕๖๖ ซึ่งได้จัดส่งให้กับสมาชิกแล้ว หากมีข้อแก้ไขขอให้เสนอขอแก้ไข ต่อสภาเพื่อแก้ไขให้ถูกต้อง หากไม่มีขอมติที่ประชุมรับรอง

ที่ประชุม - รับรองรายงานการประชุมครั้งที่แล้ว

**ระเบียบวาระที่ ๓ เรื่องแจ้งเพื่อทราบ**

**๓.๑ การรายงานผลการปฏิบัติงานตามนโยบายของนายกองค์การบริหารส่วนตำบลบุโพธิ์ ประจำปีงบประมาณ ๒๕๖๖**

ประธานสภาฯ - ตามพระราชบัญญัติสภาองค์การบริหารส่วนตำบลและองค์การบริหารส่วน

ตำบล พ.ศ.๒๕๓๗ และที่แก้ไขเพิ่มเติม มาตรา ๕๘/๕ วรรคท้าย กำหนดให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี จึงขอเชิญนายกองค์การบริหารส่วนตำบลบุโพธิ์รายงานผลการปฏิบัติงาน ประจำปีงบประมาณ ๒๕๖๖ ต่อสภา

นายสุรสิทธิ์ แสงโทโพธิ์ - เรียน ท่านประธานสภาและสมาชิกสภาองค์การบริหารส่วนตำบลบุโพธิ์

นายก อบต.บุโพธิ์ - ตามที่ คณะผู้บริหารองค์การบริหารส่วนตำบลบุโพธิ์ ได้กำหนดนโยบายการบริหารงานและกำหนดวิสัยทัศน์การพัฒนาขององค์การบริหารส่วนตำบลบุโพธิ์ ไว้นั้น

- บัดนี้ ได้สิ้นปีงบประมาณ ๒๕๖๖ แล้ว กระผมขอรายงานผลการปฏิบัติงานตามนโยบาย ประจำปี ๒๕๖๖ ขององค์การบริหารส่วนตำบลบุโพธิ์ โดยจะขอนำเสนอรายละเอียดตาม power point และเอกสารที่แจกให้กับสมาชิกทุกท่านแล้ว

(นำเสนอผลการปฏิบัติงานประจำปี งบประมาณ ๒๕๖๖)

ประธานสภาฯ - ตามที่นายก อบต. ได้เสนอรายงานแสดงผลการปฏิบัติงานประจำปีงบประมาณ พ.ศ. ๒๕6๖ มีสมาชิกท่านใดจะเสนอ หรือแสดงความคิดเห็น หรืออภิปราย ขอให้ยกมือขึ้นเพื่ออภิปรายซักถาม หากไม่มี จะถือว่าที่ประชุมเห็นเป็นการถูกต้องและรับทราบ รายงานผลการปฏิบัติงานนายกองค์การบริหารส่วนตำบลบุโพธิ์ ประจำปีงบประมาณ ๒๕๖๖

ที่ประชุม - รับทราบ

/3.2 รายงานผลการจัดทำแผน...

-3-

**๓.๒ รายงานผลการจัดทำแผนดำเนินงาน ประจำปีงบประมาณ พ.ศ. ๒๕๖๗**

ประธานสภาฯ - ขอให้ นักวิเคราะห์นโยบายและแผน เป็นผู้นำเสนอรายละเอียดและชี้แจงต่อที่ประชุม

น.ส.ธชษร บุญเพิ่ม - ตามระเบียบกระทรวงมหาดไทยว่าด้วยการจัดทำแผนพัฒนาขององค์กร

นักวิเคราะห์ฯ ปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ และ

(ฉบับที่ ๓) พ.ศ. ๒๕๖๑ ข้อ ๒๗ แผนดำเนินงานให้จัดทำให้แล้วเสร็จภายในสามสิบวันนับแต่วันที่ ประกาศใช้งบประมาณรายจ่ายประจำปี งบประมาณรายจ่ายเพิ่มเติมงบประมาณจากเงินสะสมหรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆที่ต้องดำเนินการในพื้นที่

- บัดนี้องค์การบริหารส่วนส่วนตำบลบุโพธิ์ได้ดำเนินการตามระเบียบเรียบร้อยแล้ว โดยได้ประกาศใช้ตั้งแต่วันที่ ๑๖ ตุลาคม ๒๕๖๖ รายละเอียดตามเอกสารที่ได้จัดส่งให้กับสมาชิกแล้ว

ที่ประชุม - รับทราบ

**๓.๓ การรายงานผลการติดตามและประเมินผลแผนพัฒนาท้องถิ่น**

**(พ.ศ.๒๕๖๖-๒๕๖๗) ประจำปีงบประมาณ 2566**

ประธานสภาฯ - ขอให้ นักวิเคราะห์นโยบายและแผน เป็นผู้นำเสนอรายละเอียดและชี้แจงต่อที่ประชุม

น.ส.ธชษร บุญเพิ่ม - ตามที่องค์การบริหารส่วนตำบลบุโพธิ์ ได้ใช้แผนพัฒนาท้องถิ่น

นักวิเคราะห์ฯ (พ.ศ.๒๕๖๖ –๒๕๖๗) ในการจัดทำโครงการพัฒนาต่างๆไปแล้วนั้น เพื่อให้การดำเนินการเป็นไปตามระเบียบของกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ.๒๕๔๘แก้ไขเพิ่มเติม(ฉบับที่ ๒)พ.ศ. ๒๕๕๙ และ(ฉบับที่ ๓) พ.ศ. ๒๕๖๑ ข้อ ๓๐ (๔) ให้หน่วยงานหรือบุคคลภายนอกที่ดำเนินการหรือร่วมดำเนินการติดตามและประเมินผลแผนพัฒนาท้องถิ่น รายงานผลการดำเนินการได้จากการติดตามและประเมินผลต่อคณะกรรมการติดตามและประเมินผลแผนพัฒนาท้องถิ่น เพื่อประเมินผลการรายงานเสนอความเห็นต่อผู้บริหารท้องถิ่น และ (๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวัน นับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศไว้ระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคม ของทุกปี

ซึ่งองค์การบริหารส่วนตำบลบุโพธิ์ ได้ดำเนินการแต่งตั้งคณะกรรมการติดตามและประเมินผลแผนพัฒนาท้องถิ่น ซึ่งมีหน้าที่ดำเนินการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตาม และประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น ต่อไป

/ประธานสภาฯ...

-4-

ประธานสภา ฯ - ขณะนี้ คณะกรรมการติดตาม และประเมินผลแผนพัฒนา ได้ดำเนินการ ชี้แจงรายงานผลการติดตามและประเมินผลแผนพัฒนาท้องถิ่น (พ.ศ.๒๕๖๖–๒๕๖๗) เสนอนายกองค์การบริหารส่วนตำบลบุโพธิ์แล้ว จึงขอให้นายกองค์การบริหารส่วนตำบลบุโพธิ์ได้ชี้แจงผลการติดตามและประเมินผลแผนพัฒนาท้องถิ่น ต่อสภาองค์การบริหารส่วนตำบลบุโพธิ์

นายก อบต. - ขอนำเสนอรายงานการติดตามและประเมินผล แผนพัฒนาท้องถิ่น(พ.ศ.๒๕๖๖ - ๒๕๖๗) ในด้านต่างๆ รายละเอียดตามเอกสารที่ได้จัดส่งให้กับสมาชิกแล้ว

จึงขอรายงานผลการติดตามละประเมินผลแผนพัฒนาท้องถิ่น(พ.ศ.2561-2565) ขององค์การบริหารส่วนตำบลบุโพธิ์รายละเอียดตามเอกสารที่แจกให้กับท่านสมาชิกและเชิญท่านหัวหน้าส่วนราชการและผู้อำนวยการกองแต่ละกองได้รายงานผลประกอบการนำเสนอ Power Pont ต่อไป

(หัวหน้าส่วน/ผอ.กองแต่ละกอง นำเสนอในรูปแบบ Power Pont )

ประธานสภาฯ - ตามที่หัวหน้าส่วนราชการและผู้อำนวยการกองแต่ละกอง นำเสนอรายงานผลการติดตามและประเมินผลแผนพัฒนาท้องถิ่น(พ.ศ. ๒๕6๖-๒๕๖๗) ประจำปี มีสมาชิกท่านใดจะเสนอหรือแสดงความคิดเห็น หรืออภิปราย ขอให้ยกมือขึ้นเพื่ออภิปรายซักถาม หากไม่มี จะถือว่าที่ประชุมเห็นเป็นการถูกต้องและรับทราบ รายงานผลการ ติดตามและประเมินผลแผนพัฒนาท้องถิ่น (พ.ศ. 256๖-๒๕๖๗) ขององค์การบริหารส่วนตำบล บุโพธิ์

ที่ประชุม - รับทราบ

**ระเบียบวาระที่ ๔ เรื่องเพื่อพิจารณา**

**4.1 การพิจารณาเพิ่มเติมแผนพัฒนาท้องถิ่น(พ.ศ. 2566-2570) ฉบับเพิ่มเติม ครั้งที่ 2/2566**

ประธานสภาฯ - ขอเชิญนายกฯ ได้ชี้แจงรายละเอียด

นายกฯ - ขอเชิญท่านปลัดฯ ชี้แจงรายละเอียดแทน

ปลัด อบต. - ตามที่ องค์การบริหารส่วนตำบลบุโพธิ์ ได้ประกาศใช้แผนพัฒนาท้องถิ่น (พ.ศ. 2566-2570) ฉบับเพิ่มเติมและเปลี่ยนแปลง ครั้งที่ 1/2566 ไปแล้วนั้น แต่มีโครงการที่จะต้องเพิ่มเติม เพื่อเป็นการแก้ไขและบรรเทาปัญหาความเดือดร้อนของพี่น้องประชาชนในเขตพื้นที่ตำบลบุโพธิ์ โดยเร่งด่วน จำนวน 2 โครงการ ซึ่งจากการลงสำรวจพื้นที่ของกองช่าง พบว่าประชาชนได้รับความเดือดร้อนจริงและโครงการดังกล่าวยังไม่ได้บรรจุในแผนพัฒนาท้องถิ่นขององค์การบริหารส่วนตำบลบุโพธิ์ (ฉบับปัจจุบัน) ดังนั้น จึงต้องอาศัยอำนาจในการเพิ่มเติมแผนพัฒนาท้องถิ่น ดังนี้

1. ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม ถึงฉบับที่ 3 พ.ศ.2561

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครอง

ส่วนท้องถิ่นดำเนินการตามขั้นตอน ดังนี้

/(1) คณะกรรมการสนับสนุน...

-5-

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นเพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนา

ท้องถิ่น ดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบ

โดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

ดังนั้น ในวันนี้ จึงจะขอให้สภาองค์การบริหารส่วนตำบลบุโพธิ์ ได้พิจารณาให้ความเห็นชอบการเพิ่มเติมแผนพัฒนาท้องถิ่น (พ.ศ. 2566 – 2570) รายละเอียดโครงการจะให้นักวิเคราะห์นโยบายและแผน ได้ชี้แจงรายละเอียดต่อไป

นางสาวธชษร บุญเพิ่ม - ตามที่ท่านปลัดฯ ได้ชี้แจงแนวทางการจัดทำแผนฯ เพื่อเป็นการแก้ไขปัญหาความ

นักวิเคราะห์ ฯ เดือดร้อนให้กับประชาชน เนื่องจากปัจจุบันบริบทการพัฒนาพื้นที่ได้เปลี่ยนแปลงไปตาม ความต้องการของประชาชน และการพัฒนาในด้านต่างๆ ประกอบกับโครงการในปีงบประมาณ พ.ศ. 2568 บางโครงการยังมีความจำเป็นและสำคัญที่ต้องดำเนินการต่อ เพื่อประโยชน์สูงสุดแก่ชุมชนและสังคม และมีโครงการหลายโครงการที่ไม่มีในแผนพัฒนาท้องถิ่น แต่ว่ามีความจำเป็นต้องได้รับการแก้ไขในการบรรเทาความเดือดร้อนของประชาชน ปรากฏตามเอกสารแผนพัฒนาท้องถิ่น(พ.ศ. 2566-2570)ฉบับเพิ่มเติม ครั้งที่ 2/2566 รายละเอียดปรากฏตามเอกสารที่มอบให้ท่านสมาชิกสภาฯ ไปแล้วนั้น

ประธานสภาฯ - ตามที่นักวิเคราะห์ฯ ได้เสนอเอกสารแผนพัฒนาท้องถิ่น ปรากฏตามเอกสารแผนพัฒนาท้องถิ่น(พ.ศ.2566-2570) ฉบับเพิ่มเติม ครั้งที่ 2/2566 เพื่อให้ท่านสมาชิกสภาองค์การบริหารส่วนตำบลบุโพธิ์ ได้พิจารณาให้ความเห็นชอบการเพิ่มเติมแผนพัฒนาดังกล่าว ตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่ 7) พ.ศ. 2562 ขอทราบมติด้วย

มติที่ประชุม - มีมติเห็นชอบแผนพัฒนาท้องถิ่น(พ.ศ.266-2670) ฉบับเพิ่มเติม ครั้งที่ 2/2566 ตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่ 7) พ.ศ. 2562 ดังนี้

- เห็นชอบ จำนวน 8 เสียง

- ไม่เห็นชอบ จำนวน 0 เสียง

- งดออกเสียง จำนวน 0 เสียง

/ระเบียบวาระที่ 5...

-6-

**ระเบียบวาระที่ ๕ เรื่องอื่นๆ**

ประธานสภา - เปิดโอกาสให้สมาชิกและผู้เข้าร่วมประชุมเสนอและซักถามปัญหาในการพัฒนาในพื้นที่ ตลอดจนการดำเนินการต่างๆ เพื่อให้ผู้บริหารและส่วนที่เกี่ยวข้องได้ชี้แจงและหากไม่มีสมาชิกสอบถามเพิ่มเติม จึงขอปิดการประชุม

ปิดประชุม - เวลา 1๒.๐๐ น.

(ลงชื่อ) *วิชญ์พล ไตรศร* ผู้จดบันทึก

(นายวิชญ์พล ไตรศร)

เลขานุการสภาองค์การบริหารส่วนตำบลบุโพธิ์

คณะกรรมการได้ตรวจรายงานการประชุม แล้ว เมื่อวันที่ 21 ธันวาคม 2566

(ลงชื่อ ) *วันเฉลิม สุขเลา* ประธานกรรมการตรวจฯ

(นายวันเฉลิม สุขเลา)

ส.อบต.หมู่ที่ ๓

(ลงชื่อ) *ธีรกานต์ เหล่าสิงห์* กรรมการตรวจฯ

(นายธีรกานต์ เหล่าสิงห์)

ส.อบต.หมู่ที่ ๔

(ลงชื่อ) *มนัสนันท์ มุ่งดี* กรรมการตรวจฯ/เลขาฯ

(น.ส.มนัสนันท์ มุ่งดี )

ส.อบต.หมู่ที่ ๘

สภาองค์การบริหารส่วนตำบลบุโพธิ์ รับรองรายงานการประชุมสภาฯ แล้ว ในการประชุมสมัยสามัญ สมัยที่................... เมื่อวันที่................เดือน....................พ.ศ..................................................

(ลงชื่อ) *หมั่น สำรวมรัมย์*

( นายหมั่น สำรวมรัมย์ )

ประธานสภาองค์การบริหารส่วนตำบลบุโพธิ์